Autot

Autot () on Walt Disney Picturesin animaatioelokuva, jonka on tuottanut Pixar Animation Studios ja jonka levittäjänä toimii Buena Vista Pictures Distribution. Elokuvan ensi-ilta oli 9. kesäkuuta 2006 Yhdysvalloissa ja 28. heinäkuuta 2006 Yhdistyneessä kuningaskunnassa. Suomen ensi-ilta oli 25. elokuuta 2006. Elokuvan jatko-osa Autot 2 sai ensi-iltansa kesällä 2011.

Autot on seitsemäs Disney- ja Pixar-yhtiöiden yhdessä tekemä elokuva. Elokuvasta tuli menestys, ja sen takia on olemassa Autot-aiheisia lehtiä, pelejä, kirjoja ja valtava määrä leluja.

Elokuvan apuohjaaja ja tarinan kirjoittaja Joe Ranft kuoli vuonna 2005 elokuvan teon aikana auto-onnettomuudessa. Tämän takia elokuva on omistettu hänen muistolleen.

 Juoni 
Piston Cup -kilpa-auto Salama McQueen () on uusi tulokas kyseisessä sarjassa. Kauden päätöskisassa hän on tasapisteissä Kunkun () ja Jasu Juntin () kanssa. Kilpailun viimeisellä kierroksella McQueen näyttää jo voittavan, mutta hänen molemmat takarenkaansa räjähtävät, koska hän ei vaihtanut niitä edellisellä varikkokäynnillä. McQueen sinnittelee ruutulipulle Kunkun ja Jasun saavuttaessa häntä. Kaikki kolme tulevat maaliin yhtä aikaa ja tuloksena on tasapeli. Piston Cupin tuomaristo päättää, että mestaruus ratkaistaan heidän välillään viikon kuluttua Kaliforniassa.

McQueen yrittää päästä Kaliforniaan ennen Jasua, joten hän käskee kuljetusrekkaansa Makea () ajamaan yön yli. McQueen aikoo valvoa Maken kanssaan, mutta nukahtaakin itse. Make ei tahdo pysyä yöllä hereillä ja samalla paikalle saapuu neljä jengiautoa. He nukuttavat hänet tuutulaululla ja kiilaavat hänet ajoradan reunassa kulkeviin heräteraitoihin. Koko rekka alkaa täristä ja McQueen valuu ulos kärrystä. McQueen herää keskellä moottoritietä ja lähtee etsimään Makea, mutta lähtee seuraamaan väärää rekkaa. Yrittäessään päästä takaisin moottoritielle hän joutuu valtatie 66:lle. Hän kaahaa paniikissa ja saa sheriffin peräänsä. Sheriffin pakoputken pamahdellessa McQueen luulee sheriffin ampuvan häntä. Pakomatkan päätteeksi McQueen saapuu uinuvaan Syylari Cityyn (), jossa hän vahingossa hajottaa tien kaupungin perustajan patsaalla. Lopulta hän jää puhelinvaijeriin kiinni ja menettää tajuntansa.

Herätessään McQueen huomaa olevansa kahlittu rengaslukolla. Kahlittuna hän tapaa hinausauto Martin (), joka hinaa McQueenin oikeuteen. Oikeudessa tuomari Doc Hudson haluaa hänet pois kaupungista, mutta kaunis Porsche Salli () saa muut kaupunkilaiset puolelleen ja suostuttelee Docin tuomitsemaan McQueenin korjaamaan tien. McQueen yrittää pakoon mutta pakomatka jää lyhyeksi, koska hänen tankkinsa on tyhjennetty. Niinpä hänet kytketään asfalttikone Bessieen ja hän aloittaa tien korjaamisen. Hän yrittää saada tien valmiiksi ennätysvauhtia, mutta lopputulos ei miellytä muita. Doc haastaa hänet kilpailuun, jonka McQueen häviää ajaessaan ulos radalta. Hän alkaa tehdä tietä kunnolla, ja kaupunkilaiset alkavat pitää hänestä, erityisesti Salli ja Martti. Salli tarjoaa hänelle asuinpaikkaa motellissa, ja McQueenista ja Martista tulee parhaat kaverit. McQueen saa myös selville Doc Hudsonin salaisuuden: Doc on kuuluisa entinen kilpa-auto Hudson Hornet. McQueen alkaa kunnioittaa ja kehua Docia, mutta Doc ei siitä välitä. McQueenin ja Sallin välille kehittyy suhde huviajelulla, ja McQueen alkaa unohtaa sen, mistä hän oli aina unelmoinut eli Piston Cup -mestaruuden.

Doc paljastaa McQueenille, miksi hän ei enää kilpaile: Doc jätettiin pois Piston Cupista pahan kolarin vuoksi. Hän kertoo myös tulleensa Syylari Cityyn, jottei häntä enää löydettäisi ja ettei hän ikinä erehtyisi palaamaan. McQueen huomaa, että Doc on itsekäs koska hän ei ole kertonut muille, kuka hän itse asiassa on. Sitä McQueenkin oli ennen tätä hetkeä. Hän korjaa tien loppuun ja luo kaupungin asukkaiden kanssa ystävyyssuhteita tutustumalla kaupungin palveluihin. Hän myös toi kaupungille taas syyn toivoon siitä, että Syylari City palaisi takaisin kartalle. Kesken romanttisen hetken Sallin kanssa McQueen löydetään ja viedään Kaliforniaan. Salli järkyttyy siitä, että Doc on antanut etsijöille vinkin McQueenista, luullen McQueenin pois lähdön olleen kaupunkilaisten parhaaksi. Näin ei kuitenkaan ollut ja Doc huomaa, että McQueen oli hänen suhteensa oikeassa.

McQueenin kisan alkaessa hän yrittää keskittyä siihen normaalisti, mutta Syylari Cityssä vietetyn viikon muistot hämäävät häntä. Nämä muistot miltei keskeyttävät hänen kisansa, mutta sitten seuraa yllätys: Doc ja lähes kaikki Syylari Cityn asukkaat ovat tulleet hänen varikkotiimikseen, ja McQueenin itseluottamus sekä kilpailukyky palaavat. Uusien ystäviensä tuella hän on jo voittamassa kisan, mutta lopussa Jasu saa tarpeekseen ja tönäisee Kunkun röyhkeästi ulos radalta, jolloin Kunkku vahingoittuu pahasti. Huomatessaan tämän McQueen muistaa, miten Docin kilpailu-ura päättyi, ja hän pysähtyy juuri ennen maaliviivaa antaen Jasun voittaa. Kaikki huomio keskittyy kuitenkin McQueeniin hänen lähtiessään Kunkun avuksi ja työntäessään tämän maaliin. Jasu ei saa yhtään kunnioitusta voitostaan. Tappiosta huolimatta Kunkun varikkotiimin, Dinocon, omistaja Tex Dinoco tarjoaa McQueenille paikkaa Dinocossa, mutta McQueen kieltäytyy kohteliaasti. Tex kuitenkin sanoo, että McQueen voisi silti pyytää mitä vain. Hetken kuluttua hän sanookin: ”Mul olis kyllä yks juttu…” tarkoittaen sillä Martin toivomaa helikopterilentoa. Lopuksi McQueen palaa Syylari Cityyn, joka on taas kartalla hänen ansiostaan, koska hän siirsi tallinsa päämajan sinne.

 Autot ja näyttelijät 
 Nimi  Ääninäyttelijä (suomeksi)   Ääninäyttelijä (englanniksi)  Alkuperäinen nimi  Auto, josta mallinnettu Salama McQueen  Sami Uotila  Owen Wilson  Lightning McQueen  ”Sekoitus stock-car-kilpa-autoa ja kurvikkaampaa LeMansin 24 tunnin ajojen kilpa-autoa, kuten esimerkiksi Ford GT40.”"A grease geek will guide you: 'Cars' decoded" by Dan Neil, Los Angeles Times, June 4, 2006 Martti  Heikki Silvennoinen  Larry the Cable Guy  Mater  1951 International Harvester -hinausauto  Salli Carrera  Irina  Bonnie Hunt  Sally Carrera  2002 Porsche 911 (996) Carrera  Doc Hudson  Aarno Sulkanen  Paul Newman  Doc Hudson  1951 Hudson Hornet Ramone  Antti Reini  Cheech Marin  Ramone  1959 Chevrolet Impala -lowrider Kunkku  Mika Häkkinen  Richard Petty  The King  1970 Plymouth Superbird Klainari  Tommi Korpela  George Carlin  Fillmore  1960 VW Kleinbus Kessu  Rauno Ahonen  Paul Dooley Sarge  1946 Willys Jeep CJ-2A (kuvataan virheellisesti vuoden 1942 malliksi)  Luigi  Mika Nuojua  Tony Shalhoub  Luigi  1959 Fiat 500 Guido  Danilo De Girolamo  Guido Quaroni  Guido  Isettaa muistuttava trukki Jasu Juntti  Juha Veijonen  Michael Keaton  Chick Hicks  ”1980-luvun Stock car-kilpa-auto”,"New movie rekindles love affair with cars" by Ann Job, The Star-Ledger, May 7, 2006, reprinted for MSN Autos  (muistuttaa 1980-luvun Buick Regalia) Sheriffi  Heikki Kinnunen  Michael Wallis  Sheriff  1949 Mercury Club Coupe -poliisiauto Make  Heikki Sankari  John Ratzenberger  Mack  1985 Mack Superliner Lizzie  Hannele Lauri  Katherine Helmond  Lizzie  1923 Ford T-malli Floora  Titta Jokinen  Jenifer Lewis  Flo  1957 Motorama-näyttelyauto Puna  Markus Bäckman  Joe Ranft  Red  1960-luvun paloauto, muistuttaa lähinnä 1960-luvun Pirsch-pumppuautoa, mutta myös American LaFrancen malleja  Peterbilt  Jouko Klemettilä  Joe Ranft  Peterbilt  Peterbilt 362  Kake  Kari Hietalahti  Jeremy Piven  Harv   Vain ääni Erkki Muskelipeli  Erkki Mustakari  Darrell Wartrip  Darrell Cartrip  1976 Chevrolet Monte Carlo Matti ”Vauhti” Kallonen  Matti Kyllönen  Bob Costas  Bob Cutlass  1999 Oldsmobile Aurora Rouva Kunkku  Minttu Mustakallio  Lynda Petty  Mrs. The King  1973 Chrysler Town and Country Dusty,Lenkka  Heikki Hela  Tom Magliozzi  Rusty Rust-Eze  1964 Dodge A100 -pakettiauto Rusty,Linkku  Aarni Kivinen  Ray Magliozzi  Dusty Rust-Eze  1963 Dodge Dart V10 Tex  Tuomo Holopainen  Humpy Wheeler  Tex  1975 Cadillac Coupe de Ville Jay Limo  Mika Ala-Panula  Jay Leno  Jay Limo  limusiini, muistuttaa 1990-luvun Lincoln Town Caria  Mario Andretti  Antti Jaakola  Mario Andretti  Mario Andretti  1967 Ford Fairlane Daytona 500 Michael Schumacher Ferrari  Petri Viglione  Michael Schumacher  Michael Schumacher  2005 Ferrari F430 Wingo  Joakim Geitel  Adrian Ochoa  Wingo  2000 Nissan Silvia Boosti  Jon-Jon Geitel  Jonas Rivera  Boost  1994 Mitsubishi Eclipse Räkä-Rod  Samuel Harjanne  Lou Romano  Snot Rod  1970 AAR Barracuda DJ  Max Wiberg  E.J Holowicki  DJ  2004 Scion xB Tia  Paula Vesala  Elissa Knight  Tia  1990 Mazda Miata Mia  Mira Luoti  Lindsey Collins  Mia  1990 Mazda Miata Varikkomies Ei-Hemmo  Juha Paananen  Mike Nelson  Not Chuck  trukki  Mini  Kristiina Elstelä  Edie McClurg  Minny  1997 Ford Windstar Vani  Heikki Nousiainen  Richard Kind  Van  1999 Toyota Sienna Sheriffi Woody  Antti Pääkkönen  Tom Hanks  Woody Car  Ford Woodie Buzz Lightyear  Santeri Kinnunen  Tim Allen  Buzz Car  1966 Volkswagen -kuplavolkkari Masi Pallopää  Antti Pääkkönen  Billy Crystal  Mike Car BMW Isetta Tare Karvanen  Jussi Lampi  John Goodman   MonsteriautoFlikJarkko TamminenDave FoleyFlikRöhHeikki SankariJohn RatzenbergerHammLumiauramiesAbominable SnowplowP. T. KirppuP. T. Flea Viivi Avolava  Viivi Avellán  Sarah Clark  Kori Turbowitz  Ford Puma 1997 Fred  Jouko Klementtilä  Andrew Stanton  Fred  ruosteinen 1962 Rambler Ambassador Junnu  Max Ovaska  Dale Earnhardt Jr.  Junior  2002 NASCAR-auto The Governator   Arnold Schwarzenegger  The Governator  Hummer H1 McQueenin suurin fani     Doug ”Mater” Keever -asuntoauto Asuntoautofani   Larry Benton   1978 Class A Motor home -asuntoauto Frank   Tom Myers  Frank  Kubota-leikkuupuimuri Traktorit   Tom Myers   amerikkalaisia 1950-luvun Farmall-traktoreita Lightyear-ilmalaiva     Goodyearin ilmalaiva Bessie    Bessie  asfalttikone Chuck Manifold    Chuck Manifold  Plymouth Reliant Chuki (japanilainen uutisankkuri)   Sonoko Konishi  Chuki  Autozam (Mazda) AZ-1 Taneli    Stanley  Stanley höyryautoa muistuttava  A113-juna    A113  EMD F7A- ja B-dieselveturit toiset kilpa-autot     NASCAR Stockcar tallipäälliköt     Ford F550 ruutulippuauto     Ford F-150U.S. Marine Corps -hävittäjät     Muokatut F-22  II -hävittäjät Dinoco GTA    Dinoco GTA  pieni kaksiovinen coupe, muistuttaa vuoden 1994 Opel Tigraa

 Elokuvan teemat 
Elokuvassa on useita eri teemoja. Niistä kaksi suurinta ovat seuraavat: miten joku voi löytää itsensä jostakin uudesta paikasta, josta ei ole koskaan kuullutkaan. Tarinassa McQueenille kävi juuri näin ja asiaa kuvaa hyvin elokuvassa Brad Paisleyn esittämä kappale ”Find Yourself”. Toiseksi suurin teema on Valtatie 66. Elokuvan pikkukaupunki Syylari City (Radiator Springs) sijaitsee Valtatien 66 varrella, ja siellä ei ole näkynyt yhtäkään matkaajaa sitten moottoritie 40:n (Interstate 40) valmistuttua. Tämän vuoksi valtatie lakkautettiin ja kaikki taajamat sen varrella katosivat myös kartalta ja taajamien asukkaat joutuivat elämään vuosia omissa oloissaan. Elokuvan lopussa Valtatie 66 on muutettu historialliseksi matkatieksi ja sitä se on tänäkin päivänä. Muita teemoja on muun muassa NASCAR-kilpa-autoilu.

 Viittaukset muihin elokuviin 
Juna, jonka elokuvan päähenkilö ohittaa tasoristeyksellä, oli numeroitu ”A113”, mikä viittaa muissa Pixarin animaatioissa käytettyyn tunnukseen. Esimerkiksi Ihmeperheessä oli kokoushuone, joka oli numeroitu A113, ja elokuvassa Toy Story - leluelämää Andyn äidin auton rekisterikilpi on A113. Lisäksi Autot-elokuvassa esiintyvä ”Dinoco-talli” löytyy myös elokuvasta Toy Story - leluelämää. Jälkimmäisessä Dinoco on huoltoasema, jolla Woody ja Buzz erkaantuvat omistajastaan Andysta. Elokuvan Lopussa autot katsovat elokuvia, joiden nimet viittaavat aikaisempiin animaatioelokuviin: Ötökkäauton elämää (Ötökän elämää), Monsteriautot Oy (Monsterit Oy) sekä Leluautoelämää (Toy Story - leluelämää). Salama Mcqueenin kyljessä on numero 95, joka viittaa vuoteen 1995, jolloin ensimmäinen Pixar elokuva Toy Story julkaistiin.

 Lähteet 

 Aiheesta muualla 
 Cars... de auto's 

Luokka:Autot (elokuvasarja)
Luokka:Vuoden 2006 yhdysvaltalaiset elokuvat
Luokka:Disneyn animaatioelokuvat
Luokka:Yhdysvaltalaiset road moviet
Luokka:Autourheiluelokuvat
Luokka:Yhdysvaltalaiset komediaelokuvat
Luokka:John Lasseterin ohjaamat elokuvat
Luokka:Golden Globe -palkitut elokuvat
Luokka:Seulonnan keskeiset artikkelit